**Leto 2022**

**JP1-DIGITALIZACIJA-2022 – Javni poziv za sofinanciranje projektov digitalizacije na področju knjige za leto 2022**

Predmet javnega poziva JP1–DIGITALIZACIJA–2022 je bil izbor izvajalcev in financiranje projektov digitalizacije na področju knjige v letu 2022. Namen poziva je bil spodbujanje subjektov s področja knjige k digitalni nadgradnji poslovanja oz. posameznih poslovnih delov, posebej spletnih strani in spletnih knjigarn, z namenom optimizacije poslovanja in storitev ter večanja prepoznavnosti založniškega in knjigotrškega sektorja v spletnem okolju.

Projekti digitalizacije so bili sofinancirani na naslednjih področjih:

1. digitalizacija poslovanja (nakup administrativnih, poslovnih, računovodskih ipd. programov);
2. nadgradnja obstoječe spletne strani;
3. nadgradnja obstoječe spletne knjigarne;
4. vzpostavitev nove spletne knjigarne založnika ali več založnikov;
5. najem AI orodij za strojno branje oz. produkcijo zvočnih knjig.

Poziv je bil objavljen 3. 6. 2022 in se je zaključil 2. 9. 2022 s porabo sredstev.

Sklenjenih je bilo 47 pogodb za različna področja poziva. Vsi pogodbeniki so pravočasno oddali zahtevke in poročila ter izvedli sofinancirane dejavnosti.

**JP2-MOBILNOST-2022 – Javni poziv za izbor kulturnih projektov na področju mobilnosti v tujini za leto 2022**

Poziv za mobilnost je namenjen neposredni podpori avtorjem leposlovnih ali humanističnih del, ki ustvarjajo v slovenskem jeziku, založnikom/urednikom izvirnih slovenskih leposlovnih ali humanističnih del, literarnim agentom, ki zastopajo enega ali več založnikov izvirnih slovenskih leposlovnih ali humanističnih del ali več avtorjev izvirnih slovenskih leposlovnih ali humanističnih del, ter prevajalcem leposlovnih ali humanističnih del iz slovenskega in v slovenski jezik. Podprli smo skupno 10 poti 4 avtorjev, 1 prevajalke in treh predstavnikov založb v 7 držav sveta. Ena od predstavnikov založb ni oddala zahtevka in sredstva niso bila izplačana. Ostali prijavitelji so pravočasno oddali zahtevke in vsa sredstva so bila izplačana. Vsi prijavitelji so oddali tudi končna poročila, en prijavitelj z veliko zamudo.

**JR10-KNJIŽNI PROGRAM-2020-2023 – Javni večletni razpis za izbor izvajalcev in sofinanciranje javnih kulturnih knjižnih programov za obdobje 2020-2022, Poziv za leto 2022**

Poziv k oddaji programa in finančnega načrta za leto 2022 je bil objavljen novembra 2021. Za leto 2022 je vloge pravočasno oddali vseh 22 pogodbenikov, sprejetih v štiriletno sofinanciranje v obdobju 2020-2023. V sofinancirane knjižne programe pogodbenikov je bilo v letu 2022 vključenih najmanj 7 knjig in največ 24 knjig, skupno je bilo v pogodbe vključenih 262 knjižnih del.

Vsi pogodbeniki so pravočasno oddali zahtevke za sredstva, vsa sredstva po pogodbah so bila izplačana. Prav tako so vsi prijavitelji v roku oddali končna poročila, prijavitelji z aneksi so oddali končna poročila do sredine aprila 2023.

**JR11- REVIJALNI PROGRAM-2020-2022** **– Javni večletni razpis za izbor izvajalcev in sofinanciranje javnih kulturnih revijalnih programov za obdobje 2020-2022, Poziv za leto 2022**

Poziv za zadnje leto izvajanja triletnega razpisa za revijalne programe je bil objavljen novembra 2021. Vseh 19 pogodbenikov, sprejetih v triletno sofinanciranje, je pravočasno oddalo vloge na poziv. Dva pogodbenika imata sofinancirani po dve reviji, tako da je skupno število revij za otroke, mladino in odrasle 21.

Vsi prijavitelji so pravočasno oddali zahtevke in vsa sredstva so bila razdeljena. Prijavitelji so tudi v roku oddali končna poročila.

**JR13–PROGRAM MS–2020–2023 – Javni večletni razpis za izbor izvajalcev in sofinanciranje programov mednarodnega sodelovanja za obdobje 2020–2023, Poziv za leto 2022**

Poziv za leto 2023 na 4-letnem razpisu je bil objavljen novembra 2021. V letu 2022 je na poziv vlogo oddalo 15 pogodbenikov, toliko kot v letu 2021. Programi uspešno potekajo. Vsi prijavitelji so pravočasno oddali zahtevke in vsa sredstva so bila izplačana. Vsi prijavitelji so pravočasno oddali končna poročila, po dopolnitvah so vsa končna poročila popolna.

**JR12-PROGRAM BK IN LP-2020-2023 – Javni večletni razpis za izbor izvajalcev in sofinanciranje javnih kulturnih programov na področju BRALNE KULTURE IN LITERARNIH PRIREDITEV za obdobje 2020–2023, Poziv za leto 2022**

Poziv k oddaji programov in finančnih načrtov za leto 2022 je bil objavljen novembra 2021. Vloge za leto 2022 so pravočasno oddali vsi pogodbeniki na področju bralne kulture (7) in literarnih prireditev (13). Vsi pogodbeniki so pravočasno oddali tudi zahtevke za izplačilo sredstev in ustrezna končna poročila. Porabljena so bila vsa razpisna sredstva.

**JR2-VKP-2022-2024 – Javni razpis za sofinanciranje večletnih zahtevnih knjižnih projektov za obdobje 2022-2024**

Razpis je bil objavljen januarja 2022. Predmet javnega razpisa JR2–VKP–2022–2024 je bil izbor izvajalcev in sofinanciranje izdaje večletnih zahtevnih knjižnih projektov v slovenskem jeziku: izbrana in zbrana dela slovenske književnosti in humanistike; prevodi temeljnih del in modernih klasikov svetovne književnosti in humanistike.

Večletni zahtevni knjižni projekt je bil v razpisu definiran kot posamično knjižno delo ali knjižna zbirka, katere konceptualna in uredniška zasnova zagotavljata celovitost projekta. Zahtevnost večletnega knjižnega projekta pomeni, da ga zaradi obsega (najmanj 50 AP ali najmanj 6.000 verzov), strokovne in/ali tehnične zahtevnosti ni mogoče pripraviti in objaviti v enem letu. Zahtevnost knjižnega projekta je utemeljena tudi z vidika umestitve knjižnega projekta na trg, zagotavljanja njegove vidnosti in dostopnosti ter komunikacije ciljnemu občinstvu.

Na razpis je prispelo 14 vlog. Strokovna komisija je v sofinanciranje sprejela 11 prijaviteljev – založnikov zahtevnih večletnih projektov. Vsi pogodbeniki so v roku črpali sredstva z zahtevki ter oddali vmesna poročila.

**JR7-ISS-2022 – Javni razpis za sofinanciranje izdaje izvirnih slikanic in stripov slovenskih avtorjev za otroke in mladino**

Predmet javnega razpisa je bilo sofinanciranje izdaje izvirnih slikanic in stripov za otroke in mladino slovenskih avtorjev. Na razpis je pravočasno prispelo 10 vlog. Ena vloga je bila zavržena kot vloga neupravičene osebe. Strokovna komisija je predlagala sofinanciranje petih (5) slikanic in stripov, na rezervno listo pa je uvrstila še dve slikanici, ki jima je bilo odobreno sofinanciranje septembra 2022 po sprostitvi sredstev zaradi odpovedi drugih projektov.

Vseh 7 pogodbenikov je v roku izdalo zahtevke in vsa sredstva so bila izplačana. Vsi pogodbeniki so v roku oddali končna poročila.

**JR3-KNJIGA-2022-2023 – Javni dvoletni razpis za izbor izvajalcev in sofinanciranje kulturnih projektov na področjih knjige za obdobje 2022–2023**

Razpis je bil objavljen januarja 2022. Predmet javnega razpisa je bil izbor izvajalcev in sofinanciranje javnih kulturnih projektov na področjih knjige za obdobje 2022–2023 (dvoletno sofinanciranje kulturnih projektov) na naslednjih področjih knjige:

1. Izdaja knjig (IK),
2. Bralna kultura (BK),
3. Literarne prireditve (LP),
4. Mednarodno sodelovanje (MS).

Na sklop izdaja knjig je prispelo 27 pravočasnih vlog. Strokovna komisija je v sofinanciranje za obe leti predlagala 21 založnikov, ki jim je bilo odobreno sofinanciranje od 1 do največ 5 knjig. V letu 2022 je bilo sofinanciranih 46 knjig, v letu 2023 pa 43 knjig.

V letu 2022 so vsi pogodbeniki pravočasno oddali zahtevke, porabljena so bila vsa razpisna sredstva. Prav tako so vsi pogodbeniki oddali vmesna poročila za leto 2022, pogodbeniki z aneksi z določenim pogodbenim zamikom.

Na projektnem razpisu na področju sofinanciranja projektov mednarodnega sodelovanja agencija sledi istim vsebinskim ciljem kot pri programskem razpisu. Na razpis je na področju mednarodnega sodelovanja pravočasno prispelo 6 popolnih vlog upravičenih prijaviteljev, 4 so bile sprejete v 2-letno financiranje. Projekti potekajo uspešno. Vsi prijavitelji so pravočasno oddali zahtevke in vsa sredstva so bila izplačana. Vsi prijavitelji so pravočasno oddali vmesna poročila, po dopolnitvah so vsa vmesna poročila popolna.

Na področju bralne kulture je bilo v letu 2022 v sofinanciranje za obdobje 2022–2023 sprejetih 17 prijaviteljev, na področju literarnih prireditev pa 12 prijaviteljev. Vse pogodbenike so v letu 2022 pravočasno oddali zahtevke, porabljena so bila vsa razpisna sredstva, prav tako so bila pravočasno oddana vsa vmesna poročila.

**JR1–KG–2022–2023 – Javni dvoletni razpis za sofinanciranje kulturnih dejavnosti v knjigarnah za obdobje 2022–2023**

V letu 2022 je bil izveden dvoletni razpis JR1-KG-2022-2023 za sofinanciranje kulturnih dejavnosti v knjigarnah. Sofinancirane so bile kulturne dejavnosti, ki jih izvajajo zidane knjigarne, registrirane za knjigotrško dejavnost v Sloveniji in/ali zamejstvu. Na razpisu je bilo uspešnih 17 knjigarn. Vsi prijavitelji so pravočasno oddali zahtevke, porabljena so bila vsa razpisna sredstva. 16 prijaviteljev je oddalo zaključna poročila, 1 pogodbeniku pa je bil zaradi objektivnih razlogov podaljšan rok za izvedbo aktivnosti.

**JR8-E-ZALOŽNIŠTVO-2022 – Javni razpis za sofinanciranje kulturnih projektov na področju elektronskega založništva za leto 2022**

Razpis je bil objavljen maja 2022. Predmet javnega razpisa je bil: Elektronske in zvočne knjige (EZ-K): sofinanciranje izdelave in objave kakovostnih izvirnih in prevodnih leposlovnih, esejističnih in humanističnih elektronskih in zvočnih knjig za odrasle, mladino in otroke v slovenskem jeziku; Spletni mediji (SM): sofinanciranje kulturnih projektov literarne kritike aktualne izvirne in prevodne knjižne produkcije za odrasle, mladino in otroke, sofinanciranje analiz in refleksij s področja založništva in širše s področja knjige ter refleksij širše kulture in družbe v povezavi z literaturo.

Na prvi razpisni sklop Spletni mediji je pravočasno prispelo 7 vlog. Strokovna komisija je predlagala sofinanciranje vseh 7 spletnih medijev. Vsi pogodbeniki v letu 2022 so izvedli svoje obveznosti v rokih, vsa sredstva so bila počrpana z zahtevki in razdeljena.

V drugem sklopu E-knjige in zvočne knjige se je prijavilo 22 založnikov. Na predlog strokovne komisije je bilo sofinanciranih 425 elektronskih knjig ter 142 zvočnih knjig, sklenjene so bile pogodbe z 20 različnimi založniki, od teh je 9 založnikov vključilo tako zvočne kot elektronske knjige. Vsa sredstva so bila pravočasno počrpana z zahtevki, prav tako so bila predložena vas poročila.

**JR11-DŠ-KNJIGA-2022 – Javni razpis za dodelitev delovnih štipendij avtorjem in prevajalcem, samozaposlenim v kulturi za leto 2022**

Razpis je bil objavljen julija 2022. Predmet javnega razpisa je bil dodelitev delovnih štipendij avtorjem izvirnih del in prevajalcem, samozaposlenim v kulturi, ki ustvarjajo v slovenskem jeziku. Delovna štipendija je bila namenjena pripravi druge knjižne izdaje izvirnih leposlovnih in esejističnih del za otroke, mladino in odrasle, v primeru dramatike tudi za pripravo knjižnega prvenca, ter pripravi drugega prevoda leposlovja, esejistike in stvarne literature za otroke, mladino in odrasle v slovenski jezik. Delovna štipendija je bila namenjena izključno fizičnim osebam s statusom samozaposlenega v kulturi, vpisanim v razvid samozaposlenih v kulturi pri Ministrstvu za kulturo RS.

Na razpis je pripelo 12 pravočasnih vlog. Tri vloge so bile zavržene kot vloge neupravičenih oseb. Strokovna komisija je predlagala dodelitev 9 štipendij, in sicer 4 štipendije avtorjem leposlovnih besedil, 2 štipendiji prevajalcem knjižnih del iz tujih jezikov v slovenski jezik, 2 štipendiji za objavo knjižnih del literarnim kritikom ter 1 štipendijo za dramsko delo. Vsi pogodbeniki so pravočasno počrpali sredstva ter že z zahtevki podali poročila o delu.

**JR10-ŠTIPENDIJE-2022 – Javni razpis za izbor prejemnikov štipendij za ustvarjalnost iz naslova knjižničnega nadomestila za leto 2022**

Štipendije za ustvarjalnost se podeljujejo iz naslova knjižničnega nadomestila kot oblika podpore kakovostni izvirni ustvarjalnosti avtorjev knjižničnega gradiva, ki je predmet javne izposoje v splošnih knjižnicah, ki imajo avtomatizirano izposojo v sistemu COBISS ([www.cobiss.si](http://www.cobiss.si)). Namen izvajanja knjižničnega nadomestila ter podeljevanja štipendij za ustvarjalnost je spodbujati ustvarjalnost posameznikov na področjih kulture, na katerih se ustvarja knjižnično gradivo in ki so v javnem interesu. Pri podeljevanju štipendij za ustvarjalnost iz naslova knjižničnega nadomestila se kot kriterij izbire upošteva kakovostna izvirnost, ki se ocenjuje na podlagi doseženih publicističnih, kritiških in strokovnih referenc, kot je podrobneje obrazloženo v kriterijih v 6. točki besedila tega javnega razpisa. Štipendije za ustvarjalnost iz naslova knjižničnega nadomestila se upravičencem podeljujejo za tekoče leto.

Štipendije za ustvarjalnost iz naslova knjižničnega nadomestila bodo v letu 2022 podeljene na naslednjih področjih:

1. leposlovje,
2. prevajanje,
3. ilustracija in fotografija,
4. glasba,
5. avdiovizualno področje.

Na sklop Prevajanje je prispelo 42 pravočasnih vlog. Delovna komisija za področje je predlagala dodelitev štipendije 40 prijaviteljem. Vseh 40 pogodbenikov na področju prevajanja je v roku oddalo zahtevke za sredstva skupaj s poročilom. Vsa sredstva na področju so bila razdeljena.

Na sklop AV je prispelo pravočasno 29 vlog. 8 vlog so vložile neupravičene osebe in so bile zavržene. Delovna komisija za področje je predlagala dodelitev štipendije 21 prijaviteljem. Vseh 21 pogodbenikov na področju AV je v roku oddalo zahtevke s poročili, vsa razpoložljiva sredstva so bila porabljena.

Na sklopu leposlovje je prispelo skupaj 86 vloge, od tega 64 v kategoriji vrhunskih in 22 v kategoriji perspektivnih. Delovna komisija je pozitivno ocenila 55 prijaviteljev v kategoriji vrhunskih avtorjev in 14 v kategoriji perspektivnih avtorjev. Vseh 69 prijaviteljev je v roku oddalo zahtevke s poročili, vsa razpoložljiva sredstva so bila porabljena.

Na področju ilustracije in fotografije je bilo popolnih 20 vlog. Skupno je bilo odobrenih 17 štipendij, in sicer 4 študijske štipendije, 6 štipendij za perspektivne ilustratorje in fotografe ter 7 vrhunskih štipendij. Vsi pogodbeniki so pravočasno oddali zahtevke za izplačilo in porabili vsa odobrena sredstva.

Na področje glasbe je prispelo sedem 5 popolnih vlog. Podeljenih je bilo skupno 5 štipendij, in sicer 2 nagradni, 2 delovni in 1 potovalna štipendija. Vsi pogodbeniki so pravočasno oddali zahtevke za izplačilo in porabili vsa odobrena sredstva.

**JR4–RSK OŠ in SŠ–2022 – Javni ciljni razpis za izbor in financiranje kulturnih projektov »Rastem s knjigo OŠ in SŠ 2022«**

V letu 2022 je bil objavljen javni razpis JR4-RSK OŠ in SŠ 2022, na katerega je prispelo 19 popolnih vlog. Pristojna strokovna komisija je vse vloge ocenila in izbrala dve knjigi. Za področje RSK OŠ je bila izbrana knjiga *Reformatorji v stripu* avtorjev Boštjana Gorenca, Jake Vukotiča (ilustracije) in Kozme Ahačiča, Škrateljc, zavod za kulturo, izobraževanje in šport (naklada 25.500 izvodov), za področje RSK SŠ pa knjiga *Balada o drevesu* Mateje Gomboc, Miš založba ( naklada25.000 izvodov). Zahtevki in poročila so bili oddani pravočasno in sredstva ustrezno porabljena.

**JR5–P–2022 – Javni razpis za izbor kulturnih projektov na področju prevodov v tuje jezike za leto 2022**

Javni razpis za izbor kulturnih projektov na področju prevodov v tuje jezike za leto s cilji in vsebinskimi usmeritvami: podpora prevajanju prve izdaje kakovostnih in prepoznavnih slovenskih del v tuje jezike; promocija in uveljavljanje avtorjev in njihovih del doma in v tujini; dolgoročna podpora prevajanju in promociji slovenskih knjižnih del v tujini, tudi v perspektivi projektov Slovenija, častna gostja mednarodnega knjižnega sejma v Bologni, in/ali Slovenija, častna gostja mednarodnega knjižnega sejma v Frankfurtu; podpora prevajalcem iz slovenščine v tuje jezike. Na razpisu je bilo podprtih 70 vlog, 2 prijavitelja sta od pogodb odstopila. Prevodi bodo izvedeni v 29 jezikov, največ, 8 v srbščino, 6 v angleščino in po 5 v hrvaščino, nemščino in italijanščino. Vsi prijavitelji so pravočasno oddali zahtevke in vsa sredstva so bila izplačana. Na tem razpisu ni končnih poročil, nadomesti ga izdana knjiga. Rok za izdajo knjig je 31. 8. 2024.

**JR6-INJ-2022 – Javni razpis za izbor kulturnih projektov na področju izdajanja knjižnih del slovenskih avtorjev v nemškem jeziku za leto 2022**

Razpis je bil razdeljen na dve področji, in sicer za prve izdaje izvirnih slovenskih del v nemškem jeziku ter ponatise izvirnih slovenskih del v nemškem jeziku. Cilji in vsebinske usmeritve razpisa so bili naslednji: podpora objave prve izdaje izvirnih slovenskih del v nemškem jeziku; podpora prevajalcem iz slovenskega v nemški jezik; promocija in uveljavljanje slovenskih avtorjev in njihovih del v tujini kot del projekta »Slovenija, častna gostja knjižnega sejma v Frankfurtu,«; dolgoročna podpora prevajanju in promociji slovenskih knjižnih del v tujini. Na razpisu je bilo na prvem področju sofinanciranih 7 projektov, na drugem področju pa ni bilo prejetih vlog. Vsi prijavitelji so pravočasno oddali zahtevke in vsa sredstva so bila izplačana. Na tem razpisu ni končnih poročil, nadomesti ga izdana knjiga. Rok za izdajo knjig je 31. 9. 2023.

**JR12-TRUBAR-2022 – Javni razpis za izbor kulturnih projektov na področju stroškov tiska izvirnih slovenskih del v tujih jezikih za leto 2022**

Javni razpis za sofinanciranje stroškov tiska del slovenskih avtorjev, izdanih pri založbah v tujini ima naslednje cilje in vsebinske usmeritve: podpora objavi prve izdaje izvirnih slovenskih del v tujih jezikih; promocija in uveljavljanje slovenskih avtorjev in njihovih del v tujini, tudi kot del kulturnih projektov Slovenija, častna gostja mednarodnega knjižnega sejma v Bologni, ter Slovenija, častna gostja mednarodnega knjižnega sejma v Frankfurtu; v skladu z navedenim je cilj povečan prirast izidov v francoščini, nemščini, italijanščini, nizozemščini in angleščini; dolgoročna podpora prevajanju, izdajanju in promociji slovenskih knjižnih del v tujini. Na pozivu je bilo sofinanciranih 76 prevodov, 5 prijaviteljev je od pogodb odstopilo. Prevodi bodo objavljeni v 27 jezikih, po 7 v angleščini in hrvaščini ter po 6 v italijanščini, grščini in ukrajinščini. Vsi prijavitelji so pravočasno oddali zahtevke in vsa sredstva so bila izplačana. Na tem razpisu ni končnih poročil, nadomesti jih izvod izdanih knjig. Rok za izdajo knjig je bil 15. 11. 2022. Vse izdane knjige na JAK še niso bile dostavljene.

**Frankfurt 2023**

**JP1-FRANKFURT-MOBILNOST-2022 – Javni poziv za izbor kulturnih projektov na področju mobilnosti v tujini**

V okviru projekta Frankfurt je bil izveden poziv za sofinanciranje potnih stroškov slovenskih avtorjev, prevajalcev in predstavnikov avtorjev ali založb za njihove nastope v tujini. Na pozivu je bilo razdeljenih 34 subvencij za pot v tujino, vsi projekti so bili izvedeni. Pogodbeniki so pravočasno oddali poročila in zahtevke, zato so bila tudi vsa sredstva izplačana.

**JR1-FRANKFURT-VP-2022 – Javni razpis za izdelavo vzorčnih prevodov del slovenskih avtorjev v tujih jezikih**

V okviru projekta Frankfurt 2023 je bil izveden kohezijski razpis za pripravo vzorčnih prevodov. Subvencije so bile podeljene 7 projektom s področja priprave vzorčnih prevodov. Vzorčni prevodi obsegajo dela različnih zvrsti (proza, poezija, otroška literatura, humanistika) v različne tuje jezike (angleščina, španščina, slovaščina). Vsi prijavitelji so pravočasno oddali zahtevke, ustrezna poročila ter vzorčne prevode, vsa sredstva so bila izplačana.

**JR2–FRANKFURT-KATALOGI–2022 – Javni razpis za izdajo predstavitvenih katalogov v tujih jezikih**

V okviru projekta Frankfurt 2023 je bil izveden kohezijski razpis za pripravo in katalogov. Subvencije so bile podeljene 6 projektom s področja izdaje predstavitvenih katalogov v tujih jezikih. Kataloge je v okviru razpisa pripravilo 5 založb. Vsi prijavitelji so pravočasno oddali zahtevke, ustrezna poročila ter izvode katalogov, vsa sredstva so bila izplačana.

**JR3-FRANKFURT-P-2022 – Javni razpis za izdajo prevodov del slovenskih avtorjev v tujih jezikih**

V okviru projekta Frankfurt 2023 je bil izveden kohezijski razpis za sofinanciranje prevodov. Na razpisu je sredstva prejelo 7 prevodnih projektov, en prejemnik je od vloge odstopil. Rok za izdajo prevodov je bil 31. december 2022. Vsi prijavitelji so pravočasno oddali zahtevke in poročila, knjige so do konca leta 2022 izšle, zato so bila vsem pogodbenikom izplačana dodeljena sredstva.

**JR4-FRANKFURT-P-2022** **– Javni razpis za izdajo prevodov del slovenskih avtorjev v tujih jezikih (1. rok)**

V okviru projekta Frankfurt 2023 je bil izveden še drugi kohezijski razpis za sofinanciranje prevodov z dvema rokoma za prijavo in izvedbo projektov. Na prvem roku, ki je bil zaključen v letu 2022, je sredstva pridobilo 10 založb za 11 prevodnih projektov. Vsi prevodi so bili izdani do konca leta 2022, sredstva vsem pogodbenikom izplačana.